CELEX: 32004D0845(01)
Language: et
Date: 2004-11-12 00:00:00
Title: 2004/845/EÜ: Komisjoni otsus, 12. november 2004, millega lubatakse fütosterooli/fütostanoolilisanditega piimapõhiste jookide turuleviimine uuendtoiduna või toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri K(2004) 4289 all)

11.12.2004   
            
            
               ET
            
            
               Euroopa Liidu Teataja
            
            
               L 366/14
            
         
      KOMISJONI OTSUS,
   12. november 2004,
   millega lubatakse fütosterooli/fütostanoolilisanditega piimapõhiste jookide turuleviimine uuendtoiduna või toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri K(2004) 4289 all)
   (Ainult ingliskeelne tekst on autentne)
   (2004/845/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Novartis (praegu Forbes Medi-Tech Inc.) esitas 7. septembril 2000 Belgia pädevatele asutustele taotluse fütosteroolilisanditega piimapõhiste jookide turuleviimiseks uuendtoidu või toidu uuendkoostisosana.
            
         
               (2)
            
            
               Belgia pädevad asutused andsid 30. märtsil 2001 esialgse hindamisaruande.
            
         
               (3)
            
            
               Oma esialgses hindamisaruandes jõudis Belgia pädev toiduhindamisasutus järeldusele, et on vaja täiendavat ohutushindamist.
            
         
               (4)
            
            
               Komisjon edastas esialgse hindamisaruande kõigile liikmesriikidele 27. aprillil 2001.
            
         
               (5)
            
            
               Toidu teaduskomitee osutas 26. septembri 2002. aasta arvamuses “Üldarvamus eri toiduainetest saadavate fütosteroolide suurte koguste pikaajaliste mõjude kohta, võttes eelkõige arvesse mõju β-karoteenile”, et puuduvad tõendid 3 grammi ületava päevase annuse täiendava kasulikkuse kohta ning et suured annused võivad põhjustada soovimatuid mõjusid, mistõttu oleks mõistlik hoiduda 3 grammi ületavast päevasest taimesterooli annusest. Lisaks jõudis Euroopa Toiduohutusameti dieettoiduainete, toitumis- ja allergiakomisjon 25. novembri 2003. aasta arvamuses, mis komisjoni palvel käsitles Forbes Medi-Techi esitatud taotlust taimesterooli sisaldavate piimapõhiste jookide heakskiitmise kohta, selle taotluse osas (koos toidu teaduskomitee järeldustega tema arvamuses, mis käsitles 5. märtsi 2003. aasta taotlusi taimesterooliga rikastatud eri toiduainete heakskiitmiseks) järeldusele, et fütosteroolide lisamine on ohutu, kui nende päevane üldkogus ei ületa 3 g.
            
         
               (6)
            
            
               Sellise toidu ja toidu koostisosade, millele on lisatud fütostanoolestreid, märgistamist käsitlevas komisjoni määruses (EÜ) nr 608/2004 (2) tagatakse, et tarbijad saavad lisatud fütosteroolide/fütostanoolide ülemäärase koguse vältimiseks vajaliku teabe.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse turule võib viia 1. lisas kirjeldatud toitu või toidu koostisosi (edaspidi “tooted”), millesse on lisatud 2. lisas määratletud fütosteroole/fütostanoole.
   Artikkel 2
   Tooted esitatakse müügiks sellisel kujul, et neid saab hõlpsasti jagada portsjoniteks, mis sisaldavad kuni 3 g (üks portsjon päevas) või kuni 1 g (kolm portsjonit päevas) lisatud fütosteroole/fütostanoole.
   Joogi pakendisse lisatud fütosteroolide/fütostanoolide kogus ei tohi ületada 3 g.
   Artikkel 3
   Käesolev otsus on adresseeritud ettevõttele Forbes Medi-Tech Inc., 750 West Pender Street, Vancouver B.C. V6C 2T8, Kanada.
   
      Brüssel, 12. november 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 43, 14.2.1997, lk 1. Määrust on viimati muudetud määrusega (EÜ) nr 1882/2003 (ELT L 284, 31.10.2003, lk 1).
   
      (2)  ELT L 97, 1.4.2004, lk 44.
   
      1. LISA
      Artiklis 1 osutatud tooted
      Piimalaadsed tooted, sellised nagu väherasvane ja kooritud piim, milles piimarasv on kas osaliselt või täielikult asendatud taimerasvaga.
   
   
      2. LISA
      Toidule ja toidu koostisosadele lisatavate fütosteroolide ja fütostanoolide spetsifikatsioonid
      Määratlus
      Fütosteroolid ja fütostanoolid on taimedest ekstraheeritud steroolid ja stanoolid, mis võivad esineda kas vabade steroolide ja stanoolidena või toidurasvades esinevate rasvhapete estritena.
      Koostis (määratud leekionisatsioonidetektoriga või samaväärse meetodiga)
      
                   
               
               
                  < 80 % β-sitosterooli
               
            
                   
               
               
                  < 35 % β-sitostanooli
               
            
                   
               
               
                  < 40 % campesterooli
               
            
                   
               
               
                  < 15 % kampestanooli
               
            
                   
               
               
                  < 30 % stigmasterooli
               
            
                   
               
               
                  < 3 % brassikasterooli
               
            
                   
               
               
                  < 3 % muid steroole/stanoole
               
            Saastatus/puhtus (leekionisatsioonidetektor või samaväärne meetod)
      Muust lähteainest kui inimtoiduks sobivast taimeõlist ekstraheeritud fütosteroolides ja fütostanoolides ei tohi olla saasteaineid, mis on kõige paremini tagatud fütosterooli-/fütostanoolikoostisosa puhtusega üle 99 %.